text: Så kom der regn - nogle steder
  29 maj 2018 kl. 07.33
  Natten til tirsdag og i løbet af morgentimerne er der faldet regn i store mængder flere steder i Syd- og Sønderjylland. der er dog også områder, hvor der ikke er faldet en dråbe nedbør.
  DMI havde advaret om op mellem 25 og 35 mm regn med torden og lyn. Og det holdt stik. Flere steder faldt der kraftige byger som eksempelvis i Egernsund.
  Lynnnedslag har været årsag til flere brande - men de kraftige regnskyl har indtil videre ikke skabt større problemer. Og hos landmænd og haveejere er nedbøren også yderst kærkommen.
  